
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ЧЕЧИМ 

	2023-жылдын «05» июлу
	         № 88
	                        Москва шаары




Товарларга декларацияны толтуруу тартибине өзгөртүүлөрдү киргизүү жөнүндө

Евразия экономикалык бирлигинин Бажы кодексинин 105-беренесинин 5-пунктуна ылайык Евразия экономикалык комиссиясынын Коллегиясы чечти:
1. Бажы бирлигинин комиссиясынын 2010-жылдын 20-майындагы 
№ 257 «Товарларга декларациянын формасы жана аны толтуруу тартиби жөнүндө» чечими менен бекитилген Товарларга декларацияны толтуруу тартибине тиркемеге ылайык өзгөртүүлөр киргизилсин.
2. Ушул Чечим расмий жарыяланган датадан тартып 30 календардык күн өткөндөн кийин күчүнө кирет, бирок 2023-жылдын 1-октябрынан эрте эмес.



	Евразия экономикалык комиссиясынын Коллегиясынын төрагасы
	
М. Мясникович

	ТИРКЕМЕ
Евразия экономикалык комиссиясынын Коллегиясынын 2023-жылдын 
5-июлундагы № 88 чечимине




Товарларга декларацияны толтуруу тартибине киргизилүүчү ӨЗГӨРТҮҮЛӨР 

1. 2-пункт бешинчи абзацтан кийин төмөнкүдөй мазмундагы абзац менен толукталсын:
[bookmark: _Hlk150864162]«Кодекстин 246-беренесинин 2-пунктуна ылайык алым алуусуз сооданын жарыяланган бажы жол-жобосунун аракети аяктагандан кийин – ушул Тартиптин 4123-пунктунда көрсөтүлгөн товарлар.».
2. 15-пункттун 42-пунктчасында:
кырк биринчи абзац (таблицадан кийин) алып салынсын;
кырк үчүнчү абзацтан кийин (таблицадан кийин) төмөнкүдөй абзацтар менен толукталсын:
«товарларды бажы кампасынын бажы жол-жобосуна жайгаштырууда төмөнкү маалыматтар көрсөтүлөт:
Кодекстин 157-беренесинин 1-пунктуна ылайык товарларды сактоонун билдирилген мөөнөтү (ХХ.ХХ.ХХХХ – күн, ай, жыл), ал эми жарактуулук жана (же) сатуу мөөнөтү чектелген товарларга карата – Кодекстин 
157-беренесинин 3-пунктунун экинчи абзацына ылайык башка мөөнөт;
Кодекстин 155-беренесинин 4-пунктунда каралган учурларда товарлар ишмердик жүргүзүлө турган аймактын бажы кампасында же бажы кампасы болуп саналбаган жерлерде сактала турган Евразия экономикалык бирлигине мүчө мамлекеттердин бажы органдарынын классификаторуна ылайык бажы органынын коду (Россия Федерациясында бажылык декларациялоодо көрсөтүлөт);
юридикалык жакты бажы кампаларынын ээлеринин реестрине киргизүүнү тастыктаган документтин номери (юридикалык жакты бажы кампаларынын ээлеринин реестрине киргизүү жөнүндө күбөлүктүн номери), же бажы кампаларынын ээлеринин реестриндеги юридикалык жактын каттоо номери, же юридикалык жакты бажы кампаларынын ээлеринин реестрине киргизүү жөнүндө маалыматтардын каттоо номери;
[bookmark: _GoBack]товарларды бажы кампасы болуп саналбаган жерлерде сактоого уруксат берген документтин номери жана датасы, ал эми Бирликке мүчө мамлекеттердин мыйзамдарына ылайык бажы контролунун зоналарын эсепке алуу жүргүзүлсө – бажы контролунун чөлкөмүнүн номери (бажы контролунун чөлкөмүнүн каттоо номери), ал жерде товарларды сактоо Кодекстин 155-беренесинин 4-пунктуна ылайык ишке ашырылат;
товарларды алым алуусуз соода жүргүзүү бажы жол-жобосуна жайгаштырууда – алым алуусуз соода дүкөндөрүнүн ээлеринин реестрине юридикалык жактын кошулгандыгын ырастоочу документтин номери (алым алуусуз соода дүкөндөрүнүн ээлеринин реестрине юридикалык жактын киргизилгендиги жөнүндө күбөлүктүн номери) же алым алуусуз соода дүкөндөрүнүн ээлеринин реестриндеги юридикалык жактын каттоо номери же алым алуусуз соода дүкөндөрүнүн ээлеринин реестрине юридикалык жактын киргизилгендиги жөнүндө маалыматтардын каттоо номери.».
3. Төмөнкүдөй мазмундагы X6-бөлүм менен толукталсын:

«X6. Кодекстин 246-беренесинин 2-пунктуна ылайык билдирилген алым алуусуз соода бажы жол-жобосунун колдонулушу аяктаганда ички керектөө үчүн чыгаруу бажы жол-жобосуна ылайык чет өлкөлүк товарларды бажылык декларациялоодо ТДны толтуруунун өзгөчөлүктөрү.

4123. Кодекстин 246-беренесинин 2-пунктуна ылайык билдирилген алым алуусуз соода бажы жол-жобосунун колдонулушу аяктаганда, ушул бөлүмдүн максаттары үчүн бир же андан көп келишимдер (контракттар) боюнча милдеттенмелерди аткаруунун алкагында алым алуусуз соода бажы жол-жобосунун алдында жайгаштырылган, алым алуусуз сооданын бажы жол-жобосунун декларанты тарабынан Бирликке мүчө бир мамлекеттен Бирликке мүчө башка мамлекетке кетип жаткан жеке жактарга, жана Бирликке мүчө бир мамлекетке Бирликке мүчө башка мамлекеттен кирип жаткан жеке жактарга алым алуусуз сооданын бир дүкөнүндө сатылган, ички керектөө үчүн чыгаруунун бажы жол-жобосуна киргизилген чет өлкөлүк товарлар бир товардык партия катары каралат.
4124. Ушул Тартиптин 4123-пунктунда көрсөтүлгөн чет өлкөлүк товарларды бажылык декларациялоодо декларант ТДнын 11, 22, 23 жана 
42-графаларын толтурбайт, ал эми ТДнын 8-графасында ТДнын 
14-графасынан алынган маалыматтар көрсөтүлөт.
ТДнын башка графалары ушул Тартиптин II бөлүмүнө ылайык толтурулат.».
________________________
